অনিরুদ্ধ তারা
অনিরুদ্ধ (Epsilon Orionis, ε Ori, ε Orionis) কালপুরুষ নক্ষত্রমন্ডলের একটি বড়ো নীল দানব তারা। এটি পৃথিবীর আকাশে ৩০তম উজ্জ্ব্ল তারা এবং এটি একটি নীল-সাদা দানব তারা। অনিরুদ্ধ, ঊষা এবং চিত্রলেখ, এই তিনটি তারা মিলে কালপুরুষ শিকারীর কোমর বন্ধনী গঠন করে যা অন্যান্য অনেক নামেও পরিচিত। অনিরুদ্ধ কোমর বন্ধনীর মধ্যবর্তী তারা। ১৯৪৩ সাল থেকে এই তারার বর্ণালিকে তুলনা করে অন্যান্য তারাগুলোকে শ্রেণীকরন করা হয়। এটি দিক নির্দেশক তারাগুলোর মধ্যে অন্যতম। ১৫ ডিসেম্বর মধ্যরাতে এই তারাটি আকাশের সর্বোচ্চ বিন্দুতে থাকে। অনিরুদ্ধ তারার অতি সাধারণ বর্ণালির কারণে এটি নক্ষত্রমণ্ডল বিদ্যায় ব্যবহৃত হয়। আগামী দশলক্ষ বছর পর এটি একটি লাল অতিদানব তারায় পরিনত হবে এবং অতিনবতারা হিসেবে বিস্ফোরিত হবে। এটি NGC 1990 বলয় দ্বারা পরিবেষ্টিত হয়ে আছে যা এই তারাটিকে আরো উজ্জ্ব্ল করে প্রতিফলিত নীহারিকায় পরিনত করবে। এর নাক্ষত্রিক বায়ুর গতিবেগ ২০০০ কিমি/সে পর্যন্ত পৌঁছায় যার কারণে এটি সূর্যের তুলনায় ২০০ লক্ষ গুণ দ্রুত ভর হারাচ্ছে।